‘‘આજ સખી આનંદની હેલી, હરિમુખ જોઈને હું થઈ છુ રે ઘેલી.’’ કીર્તનના ચાર પદ રચ્યાં. તુરત જ શ્રીહરિના ચરણારવિંદમાં સાષ્ટાંગ દંડવત પ્રણામ કરી વિનીતભાવે વિનંતી કરી, હેપ્રભુ! ઘણા સમયથી આપનાં દર્શન ઈચ્છતો હતો. આજે મારો મનુષ્ય જન્મ સફળ થયો. હવે મને આપનાં ચરણકમળની સેવામાં રાખો. પછી શ્રીજી મહારાજે તેમનાં સમર્પણમાંથી પ્રગટ થતી પમરાટને પીંછાણી ને પોતાની પાસે રાખ્યા અને ‘જયાનંદવર્ણી’ તેવું નૂતન નામાભિધાન કર્યું. તેઓ રસોઈ કળામાં ખૂબ જ કુશળ હતા. તથા સેવા કરવામાં ખૂબજ ઉત્સાહી તથા શ્રધ્ધાળું હતા.શ્રીજી મહારાજનાં લખેલા પત્રો સંતો તથા સત્સંગી સુધી પહોંચાડવા ખેપીયા તરીકેની સેવા કરતા.તેઓ દિવસમાં ચાળીસ ગાઉની મજલ કરી શકતા.